ಬಜೆಟ್‌ ಭಾಷಣದಲ್ಲಿ ಯಾವ ರಾಜ್ಯಕ್ಕೆ ಏನು ಸಿಕ್ಕಿದೆ? ಚುನಾವಣಾ ರಾಜ್ಯಕ್ಕೆ ಏನು?

ನವದೆಹಲಿ: ಈ ವರ್ಷ ವಿಧಾನಸಭಾ ಚುನಾವಣೆಯ (Vidhana Soudha Election) ಹಿನ್ನೆಲೆಯಲ್ಲಿ ಕೇರಳ, ತಮಿಳುನಾಡು, ಪಶ್ಚಿಮ ಬಂಗಾಳ, ಅಸ್ಸಾಂ ರಾಜ್ಯಗಳ ಹೆಸರು ಜಾಸ್ತಿ ಪ್ರಸ್ತಾಪವಾಗಲಿದೆ ಎಂಬ ನಿರೀಕ್ಷೆ ಇತ್ತು. ಆದರೆ ಬಜೆಟ್‌ ಭಾಷಣದಲ್ಲಿ ನಿರ್ಮಲಾ ಸೀತಾರಾಮನ್‌ (Nirmala Sitharaman) ಈ ರಾಜ್ಯಗಳ ಹೆಸರನ್ನು ಜಾಸ್ತಿ ಉಲ್ಲೇಖ ಮಾಡಿಲ್ಲ

ಕೇರಳ ಮತ್ತು ತಮಿಳುನಾಡು ಚುನಾವಣಾ ಮಹತ್ವವನ್ನು ಹೊಂದಿದ್ದರೂ ತಲಾ ಎರಡು ಬಾರಿ ಮಾತ್ರ ಉಲ್ಲೇಖಿಸಲಾಗಿದೆ. ಅಸ್ಸಾಂ ಹೆಸರನ್ನು ಒಂದು ಬಾರಿ ಉಲ್ಲೇಖ ಮಾಡಿದ್ದಾರೆ. ಬಿಜೆಪಿ ಅಧಿಕಾರದಲ್ಲಿರುವ ಗುಜರಾತ್, ಉತ್ತರ ಪ್ರದೇಶ, ಮಧ್ಯಪ್ರದೇಶ, ರಾಜಸ್ಥಾನ, ಹರಿಯಾಣ, ಅಸ್ಸಾಂ, ತ್ರಿಪುರ ಮತ್ತು ಮಹಾರಾಷ್ಟ್ರ ರಾಜ್ಯಗಳ ಹೆಸರನ್ನು ನೇರವಾಗಿ ಉಲ್ಲೇಖ ಮಾಡಿಲ್ಲ.

ಅರುಣಾಚಲ ಪ್ರದೇಶ, ಸಿಕ್ಕಿಂ, ಅಸ್ಸಾಂ, ಮಣಿಪುರ, ಮಿಜೋರಾಂ ಮತ್ತು ತ್ರಿಪುರಗಳಲ್ಲಿ ಬೌದ್ಧ ಸರ್ಕ್ಯೂಟ್‌ಗಳ ಅಭಿವೃದ್ಧಿಗಾಗಿ ಒಂದು ಯೋಜನೆಯನ್ನು ಪ್ರಾರಂಭಿಸಲಾಗುವುದು ಎಂದು ನಿರ್ಮಲಾ ಸೀತಾರಾಮನ್‌ ಘೋಷಣೆ ಮಾಡಿದ್ದಾರೆ.  ಇದನ್ನೂ ಓದಿ: 17 ಕ್ಯಾನ್ಸರ್‌ ಔಷಧಿ ದರ ಇಳಿಕೆ, 10,000 ಕೋಟಿಗೆ ‘ಬಯೋಫಾರ್ಮಾ ಶಕ್ತಿ ಮಿಷನ್’‌ – ಆರೋಗ್ಯ ವಲಯಕ್ಕೆ ಸಿಕ್ಕಿದ್ದೇನು?

ಬಜೆಟ್‌ ಭಾಷಣದಲ್ಲಿ ಯಾವ ರಾಜ್ಯಗಳಿಗೆ ಏನು ಸಿಕ್ಕಿದೆ?

ಆಂಧ್ರಪ್ರದೇಶ: ಪೋಲಾವರಂ ಯೋಜನೆ ಮತ್ತು ಅಪರೂಪದ ಭೂಮಿಯ ಕಾರಿಡಾರ್‌ಗಳ ಸ್ಥಾಪನೆ

ಬಿಹಾರ: ಪೂರ್ವೋದಯ ಉಪಕ್ರಮ, ಪ್ರವಾಹ ತಗ್ಗಿಸುವಿಕೆ ಮತ್ತು ಗಯಾ-ನಲಂದಾ-ರಾಜಗೀರ್-ಬೋಧ್ ಗಯಾ ಸಾಂಸ್ಕೃತಿಕ ಕಾರಿಡಾರ್ ಅಭಿವೃದ್ಧಿ

ಹಿಮಾಚಲ ಪ್ರದೇಶ: ನೈಸರ್ಗಿಕ ವಿಕೋಪಗಳ ನಂತರ ಪುನರ್ನಿರ್ಮಾಣಕ್ಕೆ ಸಹಾಯದ ಬಗ್ಗೆ ಉಲ್ಲೇಖ.

ಜಾರ್ಖಂಡ್: ಪೂರ್ವೋದಯ ಉಪಕ್ರಮದ ಭಾಗವಾಗಿ ಉಲ್ಲೇಖ

ಕೇರಳ: ಅಪರೂಪದ ಭೂಮಿಯ ಕಾರಿಡಾರ್‌ಗಳ ಸ್ಥಾಪನೆ

ಒಡಿಶಾ: ಪೂರ್ವೋದಯ ಉಪಕ್ರಮದ ಭಾಗವಾಗಿ ಮತ್ತು ಅಪರೂಪದ ಭೂಮಿಯ ಕಾರಿಡಾರ್‌ಗಳ ಸ್ಥಾಪನೆಯ ಭಾಗವಾಗಿ ಉಲ್ಲೇಖ

ಸಿಕ್ಕಿಂ: ನೈಸರ್ಗಿಕ ವಿಕೋಪಗಳ ನಂತರದ ಪುನರ್ನಿರ್ಮಾಣಕ್ಕೆ ಸಹಾಯದ ಬಗ್ಗೆ ಉಲ್ಲೇಖಿಸಲಾಗಿದೆ.

ತಮಿಳುನಾಡು: ಅಪರೂಪದ ಭೂಮಿಯ ಕಾರಿಡಾರ್‌ಗಳು ಮತ್ತು ಪಕ್ಷಿ ವೀಕ್ಷಣಾ ಹಾದಿಗಳ ಸ್ಥಾಪನೆಗೆ ಸಂಬಂಧಿಸಿದಂತೆ ಉಲ್ಲೇಖಿಸಲಾಗಿದೆ.

ಉತ್ತರಾಖಂಡ: ನೈಸರ್ಗಿಕ ವಿಕೋಪಗಳ ನಂತರದ ಪುನರ್ನಿರ್ಮಾಣಕ್ಕೆ ಸಹಾಯದ ಬಗ್ಗೆ ಉಲ್ಲೇಖಿಸಲಾಗಿದೆ.

ಪಶ್ಚಿಮ ಬಂಗಾಳ: ಪೂರ್ವೋದಯ ಉಪಕ್ರಮದ ಭಾಗವಾಗಿ ಉಲ್ಲೇಖಿಸಲಾಗಿದೆ.

ಜಮ್ಮು ಮತ್ತು ಕಾಶ್ಮೀರ: ಅಭಿವೃದ್ಧಿಗೆ ಕೇಂದ್ರ ಸಹಾಯದ ಬಗ್ಗೆ ಉಲ್ಲೇಖಿಸಲಾಗಿದೆ.

ಲಡಾಖ್: ಅಭಿವೃದ್ಧಿಗೆ ಕೇಂದ್ರ ಸಹಾಯದ ಬಗ್ಗೆ ಉಲ್ಲೇಖಿಸಲಾಗಿದೆ.

ಪುದುಚೇರಿ: ಅಭಿವೃದ್ಧಿಗೆ ಕೇಂದ್ರ ಸಹಾಯದ ಬಗ್ಗೆ ಉಲ್ಲೇಖ ಮಾಡಲಾಗಿದೆ.  ಇದನ್ನೂ ಓದಿ: ಸೆಂಟ್ರಲ್ ಬಜೆಟ್‌ನಿಂದ ರಾಜ್ಯಕ್ಕೆ ಯಾವ ಅನುಕೂಲ ಆಗಿಲ್ಲ, ಯಾವ ಸ್ಪೀಡ್ ರೈಲೂ ಬರಲ್ಲ- ಡಿಕೆಶಿ