ರಕ್ಷಣಾ ಬಜೆಟ್‌ ಬರೋಬ್ಬರಿ 7.85 ಲಕ್ಷ ಕೋಟಿಗೆ ಏರಿಕೆ – ಯಾವ ವರ್ಷ ಎಷ್ಟಿತ್ತು?

ನವದೆಹಲಿ: ಈ ವರ್ಷದ ರಕ್ಷಣಾ ಬಜೆಟ್ (Defence Budget) ಅನ್ನು 7.85 ಲಕ್ಷ ಕೋಟಿ ರೂ.ಗಳಿಗೆ ಹೆಚ್ಚಿಸಲಾಗಿದೆ. ಈ ಹೆಚ್ಚಳವು ಜಿಡಿಪಿಯ ಶೇ.11 ರಷ್ಟಿದೆ.

ಬಜೆಟ್‌ನಲ್ಲಿ(Union Budget) 2026- 27ನೇ ಹಣಕಾಸು ವರ್ಷದಲ್ಲಿ ಆಧುನೀಕರಣಕ್ಕಾಗಿ ಭಾರತದ ಸೇನೆಗೆ 2.19 ಲಕ್ಷ ಕೋಟಿ ರೂ.ಗಳನ್ನು ನೀಡಲಾಗಿದೆ.  ಕಳೆದ ವರ್ಷಕ್ಕೆ ಹೋಲಿಸಿದರೆ ಶೇ. 21.84 ರಷ್ಟು ಹೆಚ್ಚಳವಾಗಿದೆ.

2026ನೇ ಹಣಕಾಸು ವರ್ಷದಲ್ಲಿ ರಕ್ಷಣಾ ಸಚಿವಾಲಯದ ಬಂಡವಾಳ ವೆಚ್ಚದ ಬಜೆಟ್ 1.8 ಲಕ್ಷ ಕೋಟಿ ರೂ.ಗಳಷ್ಟಿತ್ತು. ವಿಮಾನ ಮತ್ತು ಏರೋ ಎಂಜಿನ್‌ಗಳಿಗೆ 63,733 ಕೋಟಿ ರೂ.ಗಳನ್ನು ಹಂಚಿಕೆ ಮಾಡಲಾಗಿದೆ.

Defence leads with the highest allocation at Rs 7.85 lakh crore, accounting for 14.68% of the Union Budget-strengthening preparedness, driving innovation, and reinforcing India’s national security.#ViksitBharatBudget pic.twitter.com/tL9rpbeDqG

— Ministry of Defence, Government of India (@SpokespersonMoD) February 1, 2026

ಇದರ ಜೊತೆಗೆ ರಕ್ಷಣಾ ಸೇವೆಗಳಿಗೆ (ಆದಾಯ) ಬಜೆಟ್ ಹಂಚಿಕೆ ಅಂದರೆ ನಿರ್ವಹಣೆ, ಮದ್ದುಗುಂಡುಗಳು, ಇಂಧನ, ದುರಸ್ತಿ ಮುಂತಾದ ಮರುಕಳಿಸುವ ವೆಚ್ಚಗಳು ಮತ್ತು ಸಹಾಯಕ ಸಿಬ್ಬಂದಿಯ ಸಂಬಳ ಸೇರಿದಂತೆ ದಿನನಿತ್ಯದ ಕಾರ್ಯಾಚರಣೆಗಳಿಗೆ ಮೀಸಲಿಟ್ಟ ರಕ್ಷಣಾ ಬಜೆಟ್‌ನ ಭಾಗವನ್ನು ಶೇ. 17.24 ರಷ್ಟು ಹೆಚ್ಚಿಸಲಾಗಿದೆ. ಪಿಂಚಣಿಗಳ ಹಂಚಿಕೆಯನ್ನು ಶೇ.6.53 ರಷ್ಟು ಹೆಚ್ಚಿಸಿ 1.71 ಲಕ್ಷ ಕೋಟಿ ರೂ.ಗಳಿಗೆ ಹೆಚ್ಚಿಸಲಾಗಿದೆ.

ಅಷ್ಟೇ ಅಲ್ಲದೇ ರಕ್ಷಣಾ ವಲಯದ ಘಟಕಗಳಿಂದ ನಿರ್ವಹಣೆ, ದುರಸ್ತಿ ಅಥವಾ ಕೂಲಂಕುಷ ಪರೀಕ್ಷೆಯ ಅವಶ್ಯಕತೆಗಳಲ್ಲಿ ಬಳಸಲಾಗುವ ವಿಮಾನಗಳ ಭಾಗಗಳ ತಯಾರಿಕೆಗಾಗಿ ಆಮದು ಮಾಡಿಕೊಳ್ಳುವ ಕಚ್ಚಾ ವಸ್ತುಗಳ ಮೇಲಿನ ಮೂಲ ಕಸ್ಟಮ್ಸ್ ಸುಂಕವನ್ನು ಮನ್ನಾ ಮಾಡುವ ಬಗ್ಗೆ ಸೀತಾರಾಮನ್ ತಮ್ಮ ಭಾಷಣದಲ್ಲಿ ಪ್ರಸ್ತಾಪಿಸಿದ್ದಾರೆ. ಇದನ್ನೂ ಓದಿ: Union Budget 2026 | ಪ್ರತಿ ಜಿಲ್ಲೆಯಲ್ಲೂ ಬಾಲಕಿಯರ ಹಾಸ್ಟೆಲ್‌ ಸ್ಥಾಪನೆ

ಯಾವ ವರ್ಷ ಎಷ್ಟು?
2021-22 : 4.48 ಲಕ್ಷ ಕೋಟಿ
2022-23 : 5.25 ಲಕ್ಷ ಕೋಟಿ
2023-24 : 5.94 ಲಕ್ಷ ಕೋಟಿ
2024-25 : 6.2 ಲಕ್ಷ ಕೋಟಿ
2026-27 : 7.85 ಲಕ್ಷ ಕೋಟಿ

India’s Defence Budget 2026-27 marks a decisive step toward a technologically advanced and self-reliant future. Aligned with the vision of #ViksitBharat@2047 vision, Rs 7.85 lakh crore has been allocated to the Ministry of Defence, with a strong focus on modernisation,… pic.twitter.com/SlNLQMwzG0

— Ministry of Defence, Government of India (@SpokespersonMoD) February 1, 2026